Елин Пелин
Излъганият дявол

chitanka.info

Дявол кихна,

дрен цъфна —

златожълти цветчета

на мънички топчета.

Седна дявол под дренът

И повдигна си носът:

— Какъв късмет, зарад мен

рано цъфна пусти дрен,

рано дренки ще върже,

ще узреят по-бърже,

ще си хапна киселко,

да ми стане веселко!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.